Diari Oficial de la Generalitat Valenciana


Sumari del DOGV 4475, del 07-04-2003 (2003/3886)

Resolució de 28 de març de 2003, del cap de la Dependència Regional d'Inspecció de València, per la qual es deleguen les competències per a dictar els actes de liquidació i imposició de sancions a què es referix l'apartat cinc.3.8.0.Z de la Resolució de 24 de març de 1992, de l'Agència Estatal d'Administració Tributària, sobre organització i atribució de funcions a la inspecció dels tributs en l'àmbit de la competència del Departament d'Inspecció Financera i Tributària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4475

Data del DOGV
:   07-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3886


Organisme emissor
:   Agència Estatal d'Administració Tributària. Dependencia Regional d'Inspeccio de València

Tipus de document
:   Resolució

Resolució de 28 de març de 2003, del cap de la Dependència Regional d'Inspecció de València, per la qual es deleguen les competències per a dictar els actes de liquidació i imposició de sancions a què es referix l'apartat cinc.8.5.8.U de la Resolució de 24 de març de 1992, de l'Agència Estatal d'Administració Tributària, sobre organització i atribució de funcions a la inspecció dels tributs en l'àmbit de la competència del Departament d'Inspecció Financera i Tributària. [2003/S3886]
  
La Resolució de 20 de març de 2003, del president de l'Agència Estatal d'Administració Tributària, per la qual es modifica la Resolució de 24 de març de 1992, sobre organització i atribució de funcions a la inspecció dels tributs en l'àmbit de la competència del Departament d'Inspecció Financera i Tributària, establix un nou marc d'organització i atribució de funcions dels òrgans territorials de la inspecció dels tributs. Per tant, una de les modificacions introduïdes determina que les unitats regulades en l'anterior apartat set.3 de la Resolució de 24 de març de 1992, constituïdes en el si de les dependències d'inspecció, en desaparéixer estes, passen a integrar-se en l'Àrea d'Inspecció de les dependències regionals, d'acord amb el que establix l'actual apartat cinc.1.2.0.S.
  
Com a conseqüència dels canvis introduïts cal dictar nous acords de delegació de competències de l'inspector cap a l'inspector que dirigix cadascuna de les unitats regulades en l'apartat cinc 2.3.7.U de la Resolució de 24 de març de 1992, en compliment del que s'establix en este i en l'apartat sisé de la Instrucció 2/1999 del director general de l'Agència Estatal d'Administració Tributària, de 15 de juliol, per a la creació i funcionament d'estes unitats d'inspecció.
  
La delegació de competències que conté esta resolució no afectarà els actes de liquidació i imposició de sancions que es deriven d'actuacions desenvolupades directament per l'inspector que dirigix estes unitats, ja siga per tractar-se d'actuacions en què se superen els límits assenyalats en l'apartat cinc.1.0.0.A de la Resolució de 24 de març de 1992, ja siga perquè es referixen a contribuents assignats a aquell directament.
  
Per tant, resolc:
  
Únic. Delegar les competències atribuïdes a l'inspector cap pels articles 60 i 63 bis del Reglament General d'Inspecció dels Tributs per a dictar els actes de liquidació i imposició de sancions que procedisquen com a conseqüència de les actuacions realitzades pels membres de les 4 unitats d'inspecció regulades en l'apartat cinc.7.1.0.T de la Resolució de 24 de març de 1992, que existixen en la Dependència Regional d'Inspecció de València, en l'inspector coordinador de unitat que tinga atribuïda la direcció efectiva de cadascuna d'estes.
  
València, 28 de març de 2003.- L'inspector regional: Florentino Pellejero Martínez.